(Sendt til NKK, den. 2. 12. 2014).

**Høringsinnspill til NKKs rovdyrspolicy**:

Det vises til høringsbrev av 18.09.14. Oslo og Omegn dressurklubb ser ingen grunn til at NKKs rovdyrspolicy bør endres, og vil i det følgende begrunne dette.

NKKs rovdyrspolicy ble vedtatt i 2010, hvilket kun er fire år siden. På disse fire årene er det lite som har endret seg i viltforvaltningen. Våre store rovdyr er fremdeles rødlistet og altså utrydningstruet.

Forslaget er basert på innspill fra Norske Harehundklubbers Forbund, som igjen er basert på oppfatninger og påstander om at jakttradisjoner og nedgang i registreringstallene for jakthundraser er truet av rovdyrutviklingen. Oslo og Omegn Dressurklubb kan ikke se at disse påstandene eller oppfatningene er dokumenterte.

Videre er NKK en interesseorganisasjon for hundeeiere, arbeid med landets rovdyrpolitikk i forhold til jakt er det mer naturlig at Norges Jeger- og Fiskeforbund bruker ressurser på.

Oslo og Omegn Dressurklubb ser derfor ingen grunn til å endre NKKs rovdyrspolicy fra 2010.

Med vennlig hilsen

Tone Cecilie Høgestøl

styremedlem

Oslo og Omegn Dressurklubb